اېس ۴۰۰

اېس ۴۰۰ توغندییز سیسټم چي مخکي د S-300 PMU-3 په نوم هم پېژندل کیدی،  د ځمکې څخه هوا ته د توغندیو ګرځنده سیسټم (SAM) دی. دا سیسټم په ۱۹۹۰مې لسیزه کي د روسیې د NPO الماز لخوا د S-300 توغندیو د نوي نسل په توګه رامنځته سو. د S-400 عملي بڼه د ۲۰۰۷ کال د اپریل په ۲۸ نېټه تصویب سوه او د سیسټمونو لومړۍ کنډک یې د ۲۰۰۷ کال د اګست په ۶ نېته د جنګي دندي مسؤلیت په غاړه واخیست. یاد سیسټم وروسته د خپل ځایناستي S-500 لخوا بشپړ سو.

ایس ۴۰۰ دفاعي او توغندییز سیسټم کولای سي تر ۶۰۰ کیلومتره پوري لیري توغندۍ په نښه او د ۱۰ ثانیو په دننه کي یې له منځه یوسي. دا سیسټم په یوه وخت کي له ۷۲ څخه تر ۱۶۰ پوري هدفونه په نښه کولای سي.